ความรู้เรื่องไข้หวัดนก (Avian Influenza)

สาเหตุของโรค
		เกิดจากเชื้อไวรัสไข้หวัดใหญ่ Influenza type A  ในตระกูล Orthomyxoviridae  ซึ่งเป็น RNA  ไวรัสชนิดมีเปลือกหุ้ม โดยมีแอนติเจนที่สำคัญได้แก่  Hemagglutinin (H)  มี ๑๕ ชนิด และ neuraminidase (N) มี ๙  ชนิด

แหล่งที่มาของเชื้อ
		แหล่งของเชื้อโรค ได้แก่ นกเป็ดน้ำ นกอพยพ และนกตามธรรมชาติเป็นแหล่งรังโรค(Reservior) โดยไม่แสดงอาการ เป็ด ไก่  ในฟาร์มและในบ้านสามารถติดเชื้อและแสดงอาการของโรคได้

วิธีการติดต่อระหว่างสัตว์
		เชื้อไวรัสจะถูกขับถ่ายออกมาทางอุจจาระจากนก และติดต่อสู่สัตว์ปีกที่ไวต่อการรับเชื้อทางระบบทางเดินหายใจและทางเดินอาหาร

ระยะฟักตัวและอาการในสัตว์
		ระยะฟักตัวของโรคนี้ในสัตว์สั้นเพียงไม่กี่ชั่วโมง ถึง ๓ วัน  ในสัตว์มีอาการซึม ซูบ ผอม ไม่กินอาหาร  ขนยุ่ง  ไข่ลด  ไอ  จาม  หายใจลำบาก  หน้าผากบวก หงอนและเหนียงบวม มีสีคล้ำ  มีอาการทางประสาท  ท้องเสีย  อาจตายกะทันหันโดยไม่แสดงอาการ  อัตราการตายสูงถึง ๑๐๐%

วิธีการติดต่อระหว่างสัตว์สู่คน
		คนสามารถติดเชื้อจากสัตว์ได้จากการสัมผัสสัตว์ป่วยโดยตรง  และโดยทางอ้อมจาการสัมผัสกับสิ่งคัดหลั่งจากสัตว์ที่เป็นโรค เช่น อุจจาระ น้ำมูก น้ำตา น้ำลายของสัตว์ที่ป่วย จากการเฝ้าระวังโรค 
ยังไม่พบว่ามีการติดต่อระหว่างคนสู่คน ผู้ที่มีความเสี่ยงในการเกิดโรคได้แก่  ผู้ที่มีอาชีพและใกล้ชิดกับสัตว์ปีก เช่น  ผู้เลี้ยง ฆ่า ผู้ขายสัตว์ปีกและซากสัตว์ปีก สัตวบาล และสัตวแพทย์ รวมถึงเด็กๆ ที่เล่นและคลุกคลีกับสัตว์
ระยะฟักตัวและอาการในคน
		ระยะฟักตัวในคนใช้เวลาประมาณ ๑ – ๓ วัน  ในคนอาจมีอาการทางระบบทางเดินหายใจแบบเฉียบพลัน  มีไข้สูง  หนาวสั่น  ปวดศรีษะ  ปวดเมื่อยกล้ามเนื้อ  อ่อนเพลีย  มีน้ำมูก  ไอ  และเจ็บคอ  บางครั้งพบว่ามีอาการตาแดง  ซึ่งจะหายเองได้ภายใน ๒ – ๗ วัน  หากมีอาการแทรกซ้อนจะมีอาการรุนแรงถึงปอดบวมและเกิดระบบหายใจล้มเหลว  (Acute Respiratory Distress Sydrome)  ได้  โดยเฉพาะในเด็กและผู้สูงอายุ

การป้องกันโรค...
-๒-
การป้องกันโรคและดูแลสุขภาพ
1. หลีกเลี่ยงการสัมผัสสัตว์ปีกที่มีอาการป่วย หรือตาย โดยเฉพาะเด็ก
2. หากต้องสัมผัสกับสัตว์ปีกในระยะที่มีการระบาดในพื้นที่  ให้สวมหน้ากากอนามัย  สวมถุงมือ  
3. ล้างมือทุกครั้งหลังการสัมผัสสัตว์ปีกและสิ่งคัดหลั่งของสัตว์ปีกด้วยสบู่และน้ำ
4. หากมีอาการเป็นไข้ ไอ โดยเฉพาะผู้มีอาชีพเลี้ยง ฆ่า ขนส่ง และขายสัตว์ปีก หรือเกี่ยวข้องกับซากสัตว์ปีกให้รีบมาพบแพทย์และบอกประวัติการสัมผัสพร้อมอาการ

แนวทางการป้องกันไข้หวัดนก
1. เพื่อป้องกันโรคติดเชื้อระบบทางเดินหายใจและโรคติดเชื้อระบบทางเดินอาหาร การบริโภคเนื้อสัตว์  รวมทั้งเนื้อไก่และไข่ไก่ โดยทั่วไปจึงควรรับประทานเนื้อที่ปรุงให้สุกเท่านั้น เนื่องจากเชื้อโรคต่างๆ ที่อาจปนเปื้อนมาจะถูกทำลายไปด้วยความร้อน
2. เนื้อไก่และไข่ไก่ที่มีขายอยู่ตามท้องตลาดในขณะนี้  ถือว่ามีความปลอดภัย สามารถบริโภคได้ตามปกติ แต่ต้องรับประทานเนื้อไก่และไข่ที่ปรุงสุกเท่านั้น งดการรับประทานอาหารที่ปรุงกึ่งสุกกึ่งดิบ 
	


